Logo, company name

Description automatically generated

# Ο Πρόεδρος του ΚΟΑ έκαμε τις απονομές στις Εθνικές ομάδες μπάσκετ γυναικών U16 και ανδρών U18

Κατά τη  διάρκεια του ημιχρόνου του αγώνα της Εθνικής Ανδρών Καλαθόσφαιρας της Κύπρου με αντίπαλο την αντίστοιχη ομάδα της Ρουμανίας στο στάδιο «Τάσσος Παπαδόπουλος – Ελευθερία», τιμήθηκαν η Εθνική Γυναικών Κ16 και η Εθνική Ανδρών Κ18. Οι δύο Εθνικές μας ομάδες Μπάσκετ τιμήθηκαν για τη θριαμβευτική πορεία που πραγματοποίησαν στην πρόσφατη συμμετοχή τους  στα Ευρωπαϊκά Πρωταθλήματα της FIBA επιπέδου Γ’ κατηγορίας, όπου κατάφεραν να κατακτήσουν αήττητες τους τίτλους και την άνοδο στη Β’ Κατηγορία.

Την απονομή των βραβεύσεων έκαμε ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης μαζί με τον Πρόεδρο της Κυπριακής Ομοσπονδίας Καλαθοσφαίρισης Ανδρέα Μουζουρίδη, την Κάλλη Χατζηιωσήφ, που εκπροσωπούσε τον Υπουργό Παιδείας και τον Πάμπο Χρίστου, μέλους  Δ.Σ. ΟΠΑΠ.